CELEX: 32017D2223
Language: ro
Date: 2017-11-30 00:00:00
Title: Decizia de punere în aplicare (UE, Euratom) 2017/2223 a Comisiei din 30 noiembrie 2017 de modificare a Deciziei 90/177/Euratom, CEE de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA [notificată cu numărul C(2017) 7860]

2.12.2017   
               
               
                  RO
               
               
                  Jurnalul Oficial al Uniunii Europene
               
               
                  L 318/35
               
            DECIZIA DE PUNERE ÎN APLICARE (UE, Euratom) 2017/2223 A COMISIEI
      din 30 noiembrie 2017
      de modificare a Deciziei 90/177/Euratom, CEE de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA
      
         
            [notificată cu numărul C(2017) 7860]
         
      
      (Numai textele în limbile neerlandeză și franceză sunt autentice)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Tratatul de instituire a Comunității Europene a Energiei Atomice,
      având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
      după consultarea Comitetului consultativ privind resursele proprii,
      întrucât:
      
                  (1)
               
               
                  În temeiul articolului 371 din Directiva 2006/112/CE a Consiliului (2), în conformitate cu condițiile aplicate în Belgia la 1 ianuarie 1978, acest stat membru poate continua să scutească operațiunile prevăzute în anexa X partea B din directiva menționată. Conform articolului menționat, aceste operațiuni trebuie luate în considerare la stabilirea bazei resurselor proprii provenite din taxa pe valoarea adăugată (TVA).
               
            
                  (2)
               
               
                  Prin Decizia 90/177/Euratom, CEE a Comisiei (3), Belgia a fost autorizată să utilizeze estimări aproximative pentru operațiunile menționate în anexa X partea B punctele 11 și 12 din Directiva 2006/112/CE cu privire la aeronave și la nave de război.
               
            
                  (3)
               
               
                  Autorizările acordate Belgiei pentru operațiunile menționate în anexa X partea B punctele 11 și 12 din Directiva 2006/112/CE nu sunt limitate în timp. Din motive de transparență și de securitate juridică, este oportun să se limiteze în timp aplicabilitatea acestor autorizări.
               
            
                  (4)
               
               
                  Prin urmare, Decizia 90/177/Euratom, CEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      La articolul 2 din Decizia 90/177/Euratom, CEE, punctele 5 și 6 se înlocuiesc cu următorul text:
      
         
                     „5.
                  
                  
                     Până la 31 decembrie 2020, livrarea, modificarea, repararea, întreținerea și închirierea aeronavelor utilizate de instituțiile de stat, inclusiv a echipamentelor încorporate sau utilizate în aceste aeronave [anexa X partea B punctul 11 din Directiva 2006/112/CE a Consiliului (*1)].
                  
               
                     6.
                  
                  
                     Până la 31 decembrie 2020, livrarea, modificarea, repararea, întreținerea și navlosirea navelor de război (anexa X partea B punctul 12 din Directiva 2006/112/CE).
                  
               
      Articolul 2
      Prezenta decizie se adresează Regatului Belgiei.
      
         Adoptată la Bruxelles, 30 noiembrie 2017.
         
            
               Pentru Comisie
            
            Günther OETTINGER
            
               Membru al Comisiei
            
         
      
      
         (1)  JO L 155, 7.6.1989, p. 9.
      
         (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
      
         (3)  Decizia 90/177/Euratom, CEE a Comisiei din 23 martie 1990 de autorizare a Belgiei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA (JO L 99, 19.4.1990, p. 24).